Pederastia

Pederastia on erootiline suhe täiskasvanud mehe ja alaealise poisi vahel, kus vanem partner on kiindunud nooremasse, kes vastab tema kiindumusele.

Sellises suhtes on enamasti poisi vanus vahemikus 12–17. Ajalooliselt on pederastia leidnud aset eri kommete ja tavade kontekstis eri kultuurides. Pederastia seisund on aja jooksul muutunud, olles peetud ühtedel aegadel ideaaliks ja teistel aegadel kuriteoks. Vana-Kreekas riiklikult toetatud praktikat nähakse tänapäeval läänes enamasti laastava ja rikkuva tegevusena, mida loetakse sageli ebaseaduslikuks. Täiskasvanud osapoolt võidakse läänes karmilt karistada alaealise poisiga seksuaalsesse tegevusse astumise eest. Pederastia harrastajat nimetatakse pederastiks (kõnekeeles pede (vaadatud 05.03.2019)).

Pederastia seaduslikkus on enamikus riikides määratud sellega, kas poiss on või ei ole vanem kui kohalik seksuaalse küpsuse vanus. Samuti sellega, kas sellist kokkupuudet peetakse lapse seksuaalseks kuritarvitamiseks või mitte.

Mõiste ja selle kasutus
Sõna pederastia tuleb kreekakeelsest sõnast paiderastia, mida võib otse tõlkida kui 'poistearmastus'. Liitsõna koosneb sõnadest παῖς (pais: 'laps', 'poeg', 'poiss) ja ἐραστής (erastēs'': 'armastaja').

Üldiselt aktsepteeritud pederastia definitsioonid viitavad seksuaalsele suhtele või seksuaalaktile vanema ja noorema mehe vahel. Oxfordi inglise sõnaraamat määratleb pederastiat kui "homoseksuaalsed suhted mehe ja poisi vahel; homoseksuaalne anaalseks, harilikult kui poiss või noorem mees on passiivne partner".Oxford English Dictionary, "pederasty" Mõnes sõnaraamatus on pederasti defineerimisel keskendutud ainult sugulisele vahekorrale. Näiteks "mees, kes soovib või võtab osa seksuaalsest tegevusest poisiga". Teised pakuvad laiemaid määratlusi nagu "homoseksuaalsed suhted meeste ja poiste vahel"Collins English Dictionary, Desktop edition; Harper Collins Publishers, Glasgow 2004 või "homoseksuaalsed suhted, eriti täiskasvanud mehe või noore mehe vahel".American Heritage Illustrated Encyclopedic Dictionary,Houghton Mifflin, Boston, 1987 Seksuoloogid on vaidlustanud pederastia piiramise täiskasvanu ja poisi vahelise anaalseksiga: Robert T. Francoeur peab seda "tavaliseks, aga vääraks".Robert T. Francoeur, Ed. The Complete Dictionary of Sexology Lk 470; Continuum Publishing, NY 1995

Akadeemiline uurimuse ja sotsiaaluuringud pakuvad mõistele laiemaid määratlusi. Näiteks "The Encyclopedia of Gay, Lesbian, Bisexual, Transgender & Queer Culture" defineerib mõiste kui "erootilise suhte täiskasvanud mehe ja alaealise poisi vahel, kus vanem partner on kiindunud nooremasse, kes vastab tema kiindumusele. Sellises suhtes on enamasti poisi vanus vahemikus 12–17". "The Encyclopedia of Homosexuality" määratlus on järgmine: "Pederastia on erootiline suhe täiskasvanud mehe ja poisi vahel. Üldiselt vanusevahemikus kaksteist kuni seitseteist. Suhtes, kus vanem partner on kiindunud nooremasse, kes vastab tema kiindumusele. Olenemata sellest, kas partnerite vaheline kontakt viib avaliku seksuaalse tegevuseni või ei."

Mõistet on kasutatud lisaks selle klassikalisele tähendusele ka sünonüümina anaalseksile, olenemata suhte iseloomust. 19. sajandi seksuoloogiauurimus räägib meestest, kes osalevad "peenise sisestamises naise pärakusse" kui "pederastiast enda naistega".Richard Krafft-Ebing, Psychopathia Sexualis. Lk 397; Arcade, 1998 Sõna on kasutatud mitmes keeles ka viidates homoseksuaalsele tegevusele, olenemata partnerite vanusest. Näiteks Jeremy Bentham kasutas 18. sajandil enda essees mõistet selle laiemas tähenduses.Bentham, Jeremy. "Offences Against One's Self", first published in Journal of Homosexuality, v.3:4(1978), Lk 389–405; jätkub v.4:1(1978) Seksuoloog Erwin J. Haeberle järgi on tegemist "kaasaegse kasutusega, mis on tulnud algsest mõistest valesti arusaamisest ning võhiklikkusest selle ajaloolistest järelmitest."

Eesti keele seletav sõnaraamat defineerib pederastiat järgmiselt: "mehe ja poisi seksuaalsuhe, poistele suunatud homoseksuaalsus; halvustavalt: meestevaheline homoseksuaalsus". Eesti õigekeelsussõnaraamatu määratlus on aga selline: "suguline vahekord kahe mehe vahel, eriti: poisipilastus". Võõrsõnade leksikon annab järgmise definitsiooni: "poistearmastus, poisipilastus, poisile suunatud seksuaalsus; meestevaheline suguline läbikäimine".

Vaata ka
 Homoseksuaalsus
 Gei
 Pedofiilia

Viited

Kategooria:Seksuoloogia
Kategooria:Seksuaalne sättumus
Kategooria:Homoseksuaalsus
Kategooria:Pedofiilia